Aproape 100 de cântăreți, în frunte cu Tudor Chirilă, Delia și Smiley, cer Guvernului să includă artiștii în schema de ajutor de stat pentru susţinerea sectorului cultural.
Cântăreții cer ca artiștii să fie incluși în schema de ajutor de stat în sprijinul sectorului cultural. Aproape 100 de cântăreți au adresat o scrisoare deschisă Guvernului. Scrisoarea a fost publicată pe contul de Facebook al lui Tudor Chirilă.
Cântăreții s-au unit și cer ajutor Guvernului. Aproape 100 de artiști, printre care Tudor Chirilă, Inna, Smiley și Delia, au adresat o scrisoare deschisă Guvernului.În scrisoarea deschisă, destinată premierului Ludovic Orban, ministrului Culturii Bogdan Gheorghiu și vicepremierului Raluca Turcan, postată de Tudor Chirilă pe contul său de Facebook, cântăreții cer ca artiștii să fie incluși în schema de ajutor de stat în sprijinul sectorului cultural, ale cărui activităţi au fost oprite, ca măsură de prevenire a răspândirii coronavirusului."Am constatat cu surprindere că artiștii nu sunt incluși în planul Guvernului“, transmit cântăreții. Iată ce au scris artiștii:"Am luat la cunoștință că Ministerul Culturii, cu sprijinul Guvernului României, a elaborat un proiect de schemă de ajutor de stat pentru a veni în sprijinul sectorului cultural, ale cărui activități au fost sistate pentru a preveni răspândirea virusului SARS-CoV-2. Însă am constatat cu surprindere că artiștii nu sunt incluși în planul Guvernului. Citind cele cinci măsuri vizate în schema de ajutor de stat am observat că acestea se adresează doar operatorilor culturali, organizatorilor de festivaluri și evenimente culturale, organizatorilor de evenimente muzicale și stand-up comedy, vânzătorilor de bilete, librarilor și editorilor, artiștii nefiind incluși în niciuna dintre aceste măsuri. Considerăm că existența sectorului cultural depinde nu doar de organizatorii de evenimente, ci mai ales de artiști. Vă rugăm să includeți în schema de ajutor de stat și această entitate ca beneficiar eligibil al sumelor destinate ajutorării sectorului cultural.“Cine sunt artiștii care au semnat scrisoareaScrisoarea este semnată de Adda, Alb Negru, Alessia, Alexia, Ami, Amna, Anda Adam, Andreea Bănică, Antonia, Alex Mladin, Bella Santiago, Bere Gratis, Bogdan Gridan, Bogdan Medvedi, Carla’s Dreams, Cargo, Cezar Guna, Compact, Connect-R, Cristina Vasiu, Dara, Datina, Debu, Delia, Delia Rus, Diana Brescan, Direcția 5, DJ Project, Doddy, Edward Maya, Edward Sanda, Ellianne, EMMA, Etno, Fidas, Florin Ristei, Florian Rus, Friends, Gabriel Huiban, Gipsy Casual, Gloria & Balkan, Gran Error, Holograf, Hevito, Ho-ra, Horia Brenciu, Hvnds, Inna, Iris – Cristi Minculescu, Valter & Boro, Iris – Nelu Dumitrescu, Ionică Moroșanu, Jo, Jerry-Co, Kempes, Lavinia Goste, Lora, Loredana, Marius Zorilă, Manuel Riva, Mark Stam, Matteo, Maximilian, Mellinna, Misha, Misha Miller, Mr. Vik, Narcotic Sound, Olivia Addams, Paula Seling, Puya, Ro-Mania, Roxana Nemeș, Roxen, Ruby, Sasha Lopez, Shift, Sickotoy, Smiley, Sonny Flame, Spike, Sylvia by dj Rynno, Ștefan Bănică, Tavi Clonda, The Motans, Tobi Ibitoye, Trooper, Vama, Viky Red/ Pax, Voltaj, Vunk, wrs, 3 Sud Est, 6teen.